"Seabe sa Aforika Borwa se tla maatlafatsa dikamano tse di golang tsa kgwebo le kgaolo mme gape se tla supa kemommogo le dikeletso tsa kgaolo tsa tlhabololo.3 Kabinete e amogetse go supiwa ga Tona ya Lefapha la Bosiamisi le Ditirelo tsa Kgopololo le ya Sepodisi go rwala maikarabelo a go diragatsa maikarabelo a Mmuso go ya ka karolo ya 9(2) ya Molao wa Thibelo le Twantsho ya Tlhokofatso e e setlhogo ya Batho, 2013.Ditona tseo tsotlhe di tla rwala maikarabelo a tlhabololo ya mananeo a maikaelelo a ona e leng go thibela le go lwantsha tlhokofatso e e setlhogo, e leng se se tsweletsang tshwanelo ya botlhokwa ya kgololesego le tshireletsego ya motho go ya jaaka go tlamelwa ke karolo ya bo 12 ya Molaotheo.4 Kabinete e amogetse go tlhagisiwa ga Phorothokholo ya Tlaleletso mo Tumelanong ya Kgwebisano, Tlhabololo le Tirisanommogo magareng ga Dikarolo tsa Yuropa le Mebuso ya tsona ya Ditokololo go ya kwa Palamenteng gore e rebolwe."